The Plot Spoiler

The Plot Spoiler ass de siwente Film vum Jeff Desom.

 Ëm wat geet et am Film? 
D'Geschicht geet ëm de Stanley Kurtz, en zimmlech gestéierten Typ, deen a senger Kandheet nëmme viru Videorekorder souz an elo, als spleenegen Erwuessene mat seriéise Problemer am Beräich sozial Kontakter, an enger Videothéik schafft. De Problem bei der Saach: e bréngt et net iwwer sech, seng magistral Iwwersiicht iwwer déi Siwent Konschtform fir sech ze behalen. E verréit de Leit all ze gär de Schluss vun de Filmer am viraus. Iwwer d'Videokassett trëtt dann eng Sekt/Terrorzell, se nennt sech Ed Wood Vegetable Club, mat dem Kurtz a Verbindung.

An dësem Film sinn eng Onmass vun Uspillungen u Filmklassiker (an den Nimm vun de Personnagen, a Lokalitéiten, mä och a Biller an Zeenen) an och un d'Zäitgeschicht an d'Géigewaartsphenomeener (Bommeleeër, TV- an VHS-Junkien, Terroristen,...).

 Produktioun 

D'Produktioun vum Film gouf ouni weidere Budget vum deemools 17-järege Jeff Desom lancéiert. Hien huet en tëscht 2003 an 2006 um Kassetteformat MiniDV produzéiert. E gouf Am Hierscht 2005 op d'Initiativ vum Filmreakter hin an der Stad Lëtzebuerg an der Cinémathèque Municipale gewisen.land.lu: Les délires de Stanley Kurtz (2. Mäerz 2006)Trailer vum Film um Vimeo-Kanal vum Regisseur

De Jeff Desom war dowéinst och Dréibuchauteur, Produzent, Regisseur, Kameramann a Monteur.

Gielercher
De Film huet bei der 3. Lëtzebuerger Filmpräis am Joer 2007 de Präis fir de beschte Kuerzfilm gewonnen.

 Kuckt och 
Lëscht vu lëtzebuergesche Filmer

Plot Spoiler, The
Kategorie:Filmer 2006
Kategorie:Kuerzfilmer
Kategorie:Filmer vum Jeff Desom
Kategorie:Filmer, déi de Lëtzebuerger Filmpräis kruten